கடந்த முறை கேரளா பிளாஸ்டர்ஸ் கிளப்பை ஃபைனல் வரை கொண்டு சென்ற பயிற்சியாளர் ஸ்டீவ் காப்பெல், "இந்திய கால்பந்து அணி, FIFA தரவரிசையில் முன்னேற்றம் அடைய ஐ.எஸ்.எல்-தான் காரணம்’’ என்றார். அவர் சொல்வது ஒரு வகையில் உண்மை. இந்தமுறை அவர் பயிற்சியாளராகப் பொறுப்பேற்றிருக்கும் ஜாம்ஷெட்புர் அணியில், ஏகப்பட்ட இந்திய முகங்கள். பெங்களூரு எஃப்.சி கிளப் ஐ-லீக்கில் இருந்து நேரடியாக ஐ.எஸ்.எல் தொடருக்கு ஷிஃப்டாகி இருப்பதும் இந்தியக் கால்பந்துக்கு நல்லது. ஏனெனில், கிளப் தொடங்கிய மூன்று ஆண்டுகளில் அவர்களின் வளர்ச்சி அபரிமிதமானது. பெங்களூரு எஃப்.சி-யில்தான் சுனில் சேத்ரி, குர்ப்ரீத் சிங் சந்து போன்ற சீனியர் வீரர்கள் உள்ளனர்.